nibzard/narodne-novine-full-text-markdown huggingface dataset:
## Odluka o pokretanju postupka pregovora o sklapanju Kolektivnog ugovora za djelatnost znanosti i visokog obrazovanja i imenovanju pregovaračkog odbora Vlade Republike Hrvatske

### NN 16/2014 (7.2.2014.), Odluka o pokretanju postupka pregovora o sklapanju Kolektivnog ugovora za djelatnost znanosti i visokog obrazovanja i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

326

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 7. stavka 4. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine«, br. 82/2012 i 88/2012), Vlada Republike Hrvatske je na sjednici održanoj 6. veljače 2014. godine donijela

ODLUKU

O POKRETANJU POSTUPKA PREGOVORA O SKLAPANJU KOLEKTIVNOG UGOVORA ZA DJELATNOST ZNANOSTI I VISOKOG OBRAZOVANJA I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju Kolektivnog ugovora za djelatnost znanosti i visokog obrazovanja.

II.

U pregovarački odbor Vlade Republike Hrvatske za pregovore o sklapanju Kolektivnog ugovora iz točke I. ove Odluke imenuju se:

– doc. dr. sc. Željko Jovanović, dr. med., mr. oec., ministar znanosti, obrazovanja i sporta

– prof. dr. sc. Saša Zelenika, zamjenik ministra znanosti, obrazovanja i sporta

– prof. dr. sc. Ružica Beljo Lučić, pomoćnica ministra znanosti, obrazovanja i sporta

– Ivana Bulešić, predstavnica Ministarstva znanosti, obrazovanja i sporta

– Mirela Zagorac, predstavnica Ministarstva znanosti, obrazovanja i sporta

– Tajana Drakulić, predstavnica Ministarstva rada i mirovinskoga sustava.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/32

Urbroj: 50301-04/04-14-2

Zagreb, 6. veljače 2014.

Predsjednik

Zoran Milanović, v. r.

Odluka, NN 16/2014-326
## Odluka o izmjeni Odluke o pokretanju pregovora o sklapanju izmjena i dopuna Kolektivnog ugovora za djelatnost socijalne skrbi i imenovanju pregovaračkog odbora Vlade Republike Hrvatske

### NN 16/2014 (7.2.2014.), Odluka o izmjeni Odluke o pokretanju pregovora o sklapanju izmjena i dopuna Kolektivnog ugovora za djelatnost socijalne skrbi i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

327

Na temelju članka 31. stavka 2. Zakona o Vladi Republike Hrvatske (»Narodne novine, broj 150/2011) i članka 7. stavka 4. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine«, br. 82/2012 i 88/2012), Vlada Republike Hrvatske je na sjednici održanoj 6. veljače 2014. godine donijela

ODLUKU

O IZMJENI ODLUKE O POKRETANJU PREGOVORA O SKLAPANJU IZMJENA I DOPUNA KOLEKTIVNOG UGOVORA ZA DJELATNOST SOCIJALNE SKRBI I IMENOVANJU PREGOVARAČKOG ODBORA VLADE REPUBLIKE HRVATSKE

I.

U Odluci o pokretanju pregovora o sklapanju izmjena i dopuna Kolektivnog ugovora za djelatnost socijalne skrbi i imenovanju pregovaračkog odbora Vlade Republike Hrvatske (»Narodne novine«, br. 99/2012 i 28/2013), u točki II. alineja 1. mijenja se i glasi:

»– Maja Sporiš, zamjenica ministrice socijalne politike i mladih«.

Alineja 2. mijenja se i glasi:

»– Mihaela Matokanović Džimbeg, pomoćnica ministrice socijalne politike i mladih«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/34

Urbroj: 50301-04/04-14-1

Zagreb, 6. veljače 2014.

Predsjednik

Zoran Milanović, v. r.

Odluka, NN 16/2014-327
## Pravilnik o izmjenama i dopunama Pravilnika o ograničavanju uporabe određenih opasnih tvari u električnoj i elektroničkoj opremi

### NN 16/2014 (7.2.2014.), Pravilnik o izmjenama i dopunama Pravilnika o ograničavanju uporabe određenih opasnih tvari u električnoj i elektroničkoj opremi

16 07.02.2014 Pravilnik o izmjenama i dopunama Pravilnika o ograničavanju uporabe određenih opasnih tvari u električnoj i elektroničkoj opremi

MINISTARSTVO GOSPODARSTVA

328

Na temelju članka 4. stavka 1. Zakona o tehničkim zahtjevima za proizvode i ocjenjivanju sukladnosti (»Narodne novine«, broj 80/2013), ministar gospodarstva u suradnji s ministrom zaštite okoliša i prirode i ministrom zdravlja donosi

PRAVILNIK

O IZMJENAMA I DOPUNAMA PRAVILNIKA O OGRANIČAVANJU UPORABE ODREĐENIH OPASNIH TVARI U ELEKTRIČNOJ I ELEKTRONIČKOJ OPREMI

Članak 1.

U Pravilniku o ograničavanju uporabe određenih opasnih tvari u električnoj i elektroničkoj opremi (»Narodne novine«, broj 131/2013) u članku 4., iza stavka 4., dodaje se stavak 5. koji glasi:

»(5) Zahtjev za obnavljanje izuzeća iz stavka 3. ovoga članka, podnosi se najkasnije 18 mjeseci prije isteka odobrenja izuzeća.«

Članak 2.

U članku 17. stavak 1. riječi »Državnog inspektorata« zamjenjuju se riječima »Ministarstva gospodarstva«.

Članak 3.

U Prilogu I. točka 9. iza riječi »kontrolu«, dodaju se riječi »uključujući i industrijske instrumente za praćenje i kontrolu.«

Članak 4.

U Prilogu III., točka 2(a) riječi »po cijevi ispunjenoj plinom« zamjenjuju se riječima »po žarulji«.

Članak 5.

U Prilogu III., točka 39., u stupcu pod nazivom »Područje primjene i razdoblja primjenjivosti« dodaju se riječi »Istječe 1. srpnja 2014.«

Članak 6.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/14-01/08
Urbroj: 526-05-02-01-02/3-14-5
Zagreb, 5. veljače 2014.

Ministar
Ivan Vrdoljak, v. r.

Pravilnik, NN 16/2014-328
## Odluka o usklađenju sredstava jamstvenog podloga za 2013. godinu

### NN 16/2014 (7.2.2014.), Odluka o usklađenju sredstava jamstvenog podloga za 2013. godinu

HRVATSKA AGENCIJA ZA NADZOR FINANCIJSKIH USLUGA

336

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) primjenom odredbi članka 56. stavka 4. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07, 124/10, 114/11 i 51/13), Hrvatska agencija za nadzor financijskih usluga, na sjednici Upravnog vijeća održanoj 31. siječnja 2014. donosi

ODLUKU

O USKLAĐENJU SREDSTAVA JAMSTVENOG POLOGA ZA 2013. GODINU

Članak 1.

(1) Obvezno mirovinsko društvo dužno je za svakih deset tisuća članova iznad pedeset tisuća članova obveznog fonda na račun jamstvenog pologa uplatiti milijun kuna.

2) Sredstva jamstvenog pologa iz članka 1. ove Odluke usklađuju se prema indeksu potrošačkih cijena za 2013. godinu na temelju podataka Državnog zavoda za statistiku na način da se iznos sredstava jamstvenog pologa na dan 31. prosinca 2013., koje je obvezno mirovinsko društvo ovisno o broju članova dužno držati na računu jamstvenog pologa, pomnoži s koeficijentom potrošačkih cijena.

(3) Državni zavod za statistiku objavio je indeks potrošačkih cijena, koji za 2013. iznosi 100,3 pa je koeficijent iz stavka 2. ovoga članka 1,003.

(4) Usklađenje sredstava jamstvenog pologa prema indeksu potrošačkih cijena za 2013. godinu obvezno mirovinsko društvo dužno je izvršiti kunskom uplatom iznosa iz stavka 2. ovoga članka na račun jamstvenog pologa u roku 15 dana od dana stupanja na snagu ove Odluke.

(5) Obvezno mirovinsko društvo dužno je Agenciji dostaviti dokaze o stanju sredstava računa jamstvenog pologa na dan 31. prosinca 2013. i uplati izvršenoj u skladu s ovom Odlukom.

Članak 2.

Ova Odluka stupa na snagu prvi dan od dana objave u »Narodnim novinama«.

Klasa: 011-02/14-04/7

Ubroj: 326-440-14-1

Zagreb, 31. siječnja 2014.

Zamjenica predsjednika

Upravnog vijeća

Silvana Božić, v. r.

Odluka, NN 16/2014-336
## Odluka o dopuni Odluke kojom se društva za upravljanje alternativnim investicijskim fondovima oslobađaju plaćanja naknade za izdavanje odobrenja za rad UAIF-a

### NN 16/2014 (7.2.2014.), Odluka o dopuni Odluke kojom se društva za upravljanje alternativnim investicijskim fondovima oslobađaju plaćanja naknade za izdavanje odobrenja za rad UAIF-a

HRVATSKA AGENCIJA ZA NADZOR FINANCIJSKIH USLUGA

337

Na temelju odredbi članka 15. stavka 1. točke 1. i 7. i članka 8. stavka 1., a u svezi članka 20. stavka 1. alineje 3. Zakona o Hrvatskoj agenciji za nadzor financijskih usluga (»Narodne novine«, broj 140/05 i 12/12) i članka 2. stavka 3. Pravilnika o vrsti i visini naknada i administrativnih pristojbi Hrvatske agencije za nadzor financijskih usluga (»Narodne novine«, broj 156/2013), Hrvatska agencija za nadzor financijskih usluga, na sjednici Upravnog vijeća održanoj 31. siječnja 2014. godine donosi

ODLUKU

O DOPUNI ODLUKE KOJOM SE DRUŠTVA ZA UPRAVLJANJE ALTERNATIVNIM INVESTICIJSKIM FONDOVIMA OSLOBAĐAJU PLAĆANJA NAKNADE ZA IZDAVANJE ODOBRENJA ZA RAD UAIF-a

I.

U Odluci Hrvatske agencije za nadzor financijskih usluga od 17. siječnja 2014. godine, kojom se društva za upravljanje alternativnim investicijskim fondovima oslobađaju plaćanja naknade za izdavanje odobrenja za rad UAIF-a (»Narodne novine« broj 10/2014, u nastavku: Odluka 10/2014), dodaje se nova točka II. koja glasi:

»Oslobođenje iz točke I. ove Odluke ne odnosi se na izdavanje suglasnosti na pravila AIF-a.«

II.

Dosadašnja točka II. postaje točka III. Odluke 10/2014.

III.

Ova odluka stupa na snagu prvi dan od dana objave u »Narodnim novinama«.

Klasa: 003-05/14-01/3

Urbroj: 326-440-14-2

Zagreb, 31. siječnja 2014.

Zamjenica predsjednika

Upravnog vijeća

Silvana Božić, v. r.

Odluka, NN 16/2014-337
## Naredba o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2014. godini

### NN 17/2014 (10.2.2014.), Naredba o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2014. godini

MINISTARSTVO FINANCIJA

340

Na temelju članka 22. Zakona o izvršavanju Državnog proračuna Republike Hrvatske za 2014. godinu (»Narodne novine«, broj 152/13), ministar financija donosi

[NAREDBU
O NAČINU UPLAĆIVANJA PRIHODA PRORAČUNA, OBVEZNIH DOPRINOSA TE
PRIHODA ZA FINANCIRANJE DRUGIH JAVNIH POTREBA U 2014. GODINI](dodatni/430465.pdf)

17 10.02.2014 Naredba o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2014. godini

17 10.02.2014 Naredba o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2014. godini

17 10.02.2014 Naredba o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2014. godini

Naredba, NN 17/2014-340
## Odluka o postavljenju veleposlanice u Ministarstvu vanjskih i europskih poslova Republike Hrvatske

### NN 18/2014 (11.2.2014.), Odluka o postavljenju veleposlanice u Ministarstvu vanjskih i europskih poslova Republike Hrvatske

PREDSJEDNIK REPUBLIKE HRVATSKE

341

Na temelju odredbe članka 22. Zakona o vanjskim poslovima (»Narodne novine« broj 48/96, 72/13 i 127/13), a na prijedlog ministrice vanjskih i europskih poslova, donosim

ODLUKU

O POSTAVLJENJU VELEPOSLANICE U MINISTARSTVU VANJSKIH I EUROPSKIH POSLOVA REPUBLIKE HRVATSKE

ROMANA VLAHUTIN postavlja se u zvanje veleposlanice u Ministarstvu vanjskih i europskih poslova Republike Hrvatske.

Ova Odluka stupa na snagu danom donošenja.

Klasa: 080-01/14-01/01

Urbroj: 71-05-03/1-14-2

Zagreb, 5. veljače 2014.

Predsjednik

Republike Hrvatske

Ivo Josipović, v. r.

Odluka, NN 18/2014-341
## Odluka o postavljenju veleposlanice u Ministarstvu vanjskih i europskih poslova Republike Hrvatske

### NN 18/2014 (11.2.2014.), Odluka o postavljenju veleposlanice u Ministarstvu vanjskih i europskih poslova Republike Hrvatske

PREDSJEDNIK REPUBLIKE HRVATSKE

342

Na temelju odredbe članka 22. Zakona o vanjskim poslovima (»Narodne novine« broj 48/96, 72/13 i 127/13), a na prijedlog ministrice vanjskih i europskih poslova, donosim

ODLUKU

O POSTAVLJENJU VELEPOSLANICE U MINISTARSTVU VANJSKIH I EUROPSKIH POSLOVA REPUBLIKE HRVATSKE

ZRINKA UJEVIĆ postavlja se u zvanje veleposlanice u Ministarstvu vanjskih i europskih poslova Republike Hrvatske.

Ova Odluka stupa na snagu danom donošenja.

Klasa: 080-01/13-01/01

Urbroj: 71-05-03/1-14-2

Zagreb, 5. veljače 2014.

Predsjednik

Republike Hrvatske

Ivo Josipović, v. r.

Odluka, NN 18/2014-342
## Odluka o postavljenju veleposlanika u Ministarstvu vanjskih i europskih poslova Republike Hrvatske

### NN 18/2014 (11.2.2014.), Odluka o postavljenju veleposlanika u Ministarstvu vanjskih i europskih poslova Republike Hrvatske

PREDSJEDNIK REPUBLIKE HRVATSKE

343

Na temelju odredbe članka 22. Zakona o vanjskim poslovima (»Narodne novine« broj 48/96, 72/13 i 127/13), a na prijedlog ministrice vanjskih i europskih poslova, donosim

ODLUKU

O POSTAVLJENJU VELEPOSLANIKA U MINISTARSTVU VANJSKIH I EUROPSKIH POSLOVA REPUBLIKE HRVATSKE

GORAN ŠTEFANIĆ postavlja se u zvanje veleposlanika u Ministarstvu vanjskih i europskih poslova Republike Hrvatske.

Ova Odluka stupa na snagu danom donošenja.

Klasa: 080-01/13-01/02

Urbroj: 71-05-03/1-14-2

Zagreb, 5. veljače 2014.

Predsjednik

Republike Hrvatske

Ivo Josipović, v. r.

Odluka, NN 18/2014-343
## Odluka o opozivu izvanrednog i opunomoćenog veleposlanika Republike Hrvatske u Republici Kazahstan sa sjedištem u Ankari

### NN 18/2014 (11.2.2014.), Odluka o opozivu izvanrednog i opunomoćenog veleposlanika Republike Hrvatske u Republici Kazahstan sa sjedištem u Ankari

PREDSJEDNIK REPUBLIKE HRVATSKE

344

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1302/32, urbroj: 5030115/1-14-08 od 31. siječnja 2014., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

DRAŽEN HRASTIĆ, izvanredni i opunomoćeni veleposlanik Republike Hrvatske u Republici Turskoj, sa sjedištem u Ankari, opoziva se dužnosti izvanrednog i opunomoćenog veleposlanika Republike Hrvatske u Republici Kazahstanu, sa sjedištem u Ankari.

Ova Odluka stupa na snagu 9. veljače 2014. godine.

Klasa: 018-07/14-02/04

Urbroj: 71-05-03/1-14-2

Zagreb, 4. veljače 2014.

Predsjednik

Republike Hrvatske

Ivo Josipović, v. r.

Odluka, NN 18/2014-344
## Odluka o postavljanju izvanrednog i opunomoćenog veleposlanika Republike Hrvatske u Republici Kazah­stan sa sjedištem u Moskvi

### NN 18/2014 (11.2.2014.), Odluka o postavljanju izvanrednog i opunomoćenog veleposlanika Republike Hrvatske u Republici Kazah­stan sa sjedištem u Moskvi

PREDSJEDNIK REPUBLIKE HRVATSKE

345

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1301/34, urbroj: 5030115/1-14-08 od 31. siječnja 2014., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

IGOR POKAZ, izvanredni i opunomoćeni veleposlanik Republike Hrvatske u Ruskoj Federaciji, sa sjedištem u Moskvi, postavlja se i za izvanrednog i opunomoćenog veleposlanika Republike Hrvatske u Republici Kazahstanu, sa sjedištem u Moskvi.

Ova Odluka stupa na snagu 10. veljače 2014. godine.

Klasa: 018-07/14-02/05

Urbroj: 71-05-03/1-14-2

Zagreb, 4. veljače 2014.

Predsjednik

Republike Hrvatske

Ivo Josipović, v. r.

Odluka, NN 18/2014-345
## Odluka o postavljanju izvanredne i opunomoćene veleposlanice Republike Hrvatske u Republici Čile sa sjedištem u Santiagu de Chile

### NN 18/2014 (11.2.2014.), Odluka o postavljanju izvanredne i opunomoćene veleposlanice Republike Hrvatske u Republici Čile sa sjedištem u Santiagu de Chile

PREDSJEDNIK REPUBLIKE HRVATSKE

346

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1301/29, urbroj: 5030115/1-14-08 od 31. siječnja 2014., donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE REPUBLIKE HRVATSKE

NIVES MALENICA postavlja se za izvanrednu i opunomoćenu veleposlanicu Republike Hrvatske u Republici Čileu, sa sjedištem u Santiagu de Chile.

Ova Odluka stupa na snagu 10. veljače 2014. godine.

Klasa: 018-07/14-02/06

Urbroj: 71-05-03/1-14-2

Zagreb, 4. veljače 2014.

Predsjednik

Republike Hrvatske

Ivo Josipović, v. r.

Odluka, NN 18/2014-346
## Odluka o donošenju Šestog nacionalnog izvješća Republike Hrvatske prema Okvirnoj konvenciji Ujedinjenih naroda o promjeni klime

### NN 18/2014 (11.2.2014.), Odluka o donošenju Šestog nacionalnog izvješća Republike Hrvatske prema Okvirnoj konvenciji Ujedinjenih naroda o promjeni klime

VLADA REPUBLIKE HRVATSKE

347

Na temelju članka 11. stavaka 1. i 2. Zakona o zaštiti zraka (»Narodne novine«, broj 130/2011), a u vezi s člankom 12. Zakona o potvrđivanju Okvirne konvencije Ujedinjenih naroda o promjeni klime (»Narodne novine – Međunarodni ugovori«, broj 2/96), Vlada Republike Hrvatske je na sjednici održanoj 30. siječnja 2014. godine donijela

[ODLUKU
O DONOŠENJU ŠESTOG NACIONALNOG IZVJEŠĆA REPUBLIKE HRVATSKE PREMA OKVIRNOJ KONVENCIJI UJEDINJENIH NARODA O PROMJENI KLIME](dodatni/430473.pdf)

18 11.02.2014 Odluka o donošenju Šestog nacionalnog izvješća Republike Hrvatske prema Okvirnoj konvenciji Ujedinjenih naroda o promjeni klime

18 11.02.2014 Odluka o donošenju Šestog nacionalnog izvješća Republike Hrvatske prema Okvirnoj konvenciji Ujedinjenih naroda o promjeni klime

18 11.02.2014 Odluka o donošenju Šestog nacionalnog izvješća Republike Hrvatske prema Okvirnoj konvenciji Ujedinjenih naroda o promjeni klime

Odluka, NN 18/2014-347
## Rješenje o razrješenju pomoćnika ministra financija

### NN 18/2014 (11.2.2014.), Rješenje o razrješenju pomoćnika ministra financija

VLADA REPUBLIKE HRVATSKE

348

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 41. stavka 3. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 6. veljače 2014. godine donijela

RJEŠENJE

O RAZRJEŠENJU POMOĆNIKA MINISTRA FINANCIJA

Razrješuje se BRANKO ŠEGON dužnosti pomoćnika ministra financija.

Klasa: 080-02/14-02/22

Urbroj: 5030115/1-14-02

Zagreb, 6. veljače 2014.

Predsjednik

Zoran Milanović, v. r.

Rješenje, NN 18/2014-348
## Rješenje o imenovanju pomoćnika ministra gospodarstva

### NN 18/2014 (11.2.2014.), Rješenje o imenovanju pomoćnika ministra gospodarstva

VLADA REPUBLIKE HRVATSKE

349

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 41. stavka 3. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 6. veljače 2014. godine donijela

RJEŠENJE

O IMENOVANJU POMOĆNIKA MINISTRA GOSPODARSTVA

Imenuje se ISMAR AVDAGIĆ pomoćnikom ministra gospodarstva.

Klasa: 080-02/14-01/31

Urbroj: 5030115/1-14-02

Zagreb, 6. veljače 2014.

Predsjednik

Zoran Milanović, v. r.

Rješenje, NN 18/2014-349
## Rješenje o razrješenju ravnatelja Državnog zavoda za mjeriteljstvo

### NN 18/2014 (11.2.2014.), Rješenje o razrješenju ravnatelja Državnog zavoda za mjeriteljstvo

VLADA REPUBLIKE HRVATSKE

350

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 51. stavka 2. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 6. veljače 2014. godine donijela

RJEŠENJE

O RAZRJEŠENJU RAVNATELJA DRŽAVNOG ZAVODA ZA MJERITELJSTVO

Razrješuje se ISMAR AVDAGIĆ dužnosti ravnatelja Državnog zavoda za mjeriteljstvo, radi odlaska na novu dužnost.

Klasa: 080-02/14-02/23

Urbroj: 5030115/1-14-02

Zagreb, 6. veljače 2014.

Predsjednik

Zoran Milanović, v. r.

Rješenje, NN 18/2014-350
## Rješenje o razrješenju predsjednika i člana Sanacijskog vijeća Opće bolnice Virovitica

### NN 18/2014 (11.2.2014.), Rješenje o razrješenju predsjednika i člana Sanacijskog vijeća Opće bolnice Virovitica

VLADA REPUBLIKE HRVATSKE

351

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013 i 159/2013), a u vezi s točkom V. stavkom 1. Odluke o sanaciji Opće bolnice Virovitica (»Narodne novine«, broj 48/2013), Vlada Republike Hrvatske je na sjednici održanoj 6. veljače 2014. godine donijela

RJEŠENJE

O RAZRJEŠENJU PREDSJEDNIKA I ČLANA SANACIJSKOG VIJEĆA OPĆE BOLNICE VIROVITICA

1. Razrješuje se DAMIR BARIĆ dužnosti predsjednika Sanacijskog vijeća Opće bolnice Virovitica, na osobni zahtjev.

2. Razrješuje se GORAN JELASKA, dr. med., dužnosti člana Sanacijskog vijeća Opće bolnice Virovitica.

Klasa: 080-02/14-02/24

Urbroj: 5030115/1-14-02

Zagreb, 6. veljače 2014.

Predsjednik

Zoran Milanović, v. r.

Rješenje, NN 18/2014-351
## Rješenje o imenovanju predsjednice i člana Sanacijskog vijeća Opće bolnice Virovitica

### NN 18/2014 (11.2.2014.), Rješenje o imenovanju predsjednice i člana Sanacijskog vijeća Opće bolnice Virovitica

VLADA REPUBLIKE HRVATSKE

352

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013 i 159/2013), a u vezi s točkom V. stavkom 1. Odluke o sanaciji Opće bolnice Virovitica (»Narodne novine«, broj 48/2013), Vlada Republike Hrvatske je na sjednici održanoj 6. veljače 2014. godine donijela

RJEŠENJE

O IMENOVANJU PREDSJEDNICE I ČLANA SANACIJSKOG VIJEĆA OPĆE BOLNICE VIROVITICA

1. Imenuje se mr. sc. JASMINKA KATIĆ BUBAŠ predsjednicom Sanacijskog vijeća Opće bolnice Virovitica.

2. Imenuje se MILJENKO ISKRA, dr. med., članom Sanacijskog vijeća Opće bolnice Virovitica.

Klasa: 080-02/14-01/32

Urbroj: 5030115/1-16-02

Zagreb, 6. veljače 2014.

Predsjednik

Zoran Milanović, v. r.

Rješenje, NN 18/2014-352
## Pravilnik o načinu vođenja registra zajedničkih pašnjaka u vlasništvu Republike Hrvatske

### NN 18/2014 (11.2.2014.), Pravilnik o načinu vođenja registra zajedničkih pašnjaka u vlasništvu Republike Hrvatske

MINISTARSTVO POLJOPRIVREDE

353

Na temelju članka 46. stavka 3. Zakona o poljoprivrednom zemljištu (»Narodne novine«, broj 39/2013) ministar poljoprivrede donosi

PRAVILNIK

O NAČINU VOĐENJA REGISTRA ZAJEDNIČKIH PAŠNJAKA U VLASNIŠTVU REPUBLIKE HRVATSKE

Članak 1.

Ovim Pravilnikom se propisuju sadržaj i način vođenja registra zajedničkih pašnjaka u vlasništvu Republike Hrvatske (u daljnjem tekstu: Registar), koji vodi Agencija za poljoprivredno zemljište.

Članak 2.

U Registar se upisuju podaci o proizvodno-tehnološkim cjelinama poljoprivrednog zemljišta u vlasništvu Republike Hrvatske koje su u naravi pašnjak, livada, sjenokoša i neplodno zemljište namijenjeno zajedničkoj ispaši stoke i peradi, a može se nalaziti unutar ili izvan zaštićenog područja.

Članak 3.

U Registar se upisuju sljedeći podaci o zajedničkom pašnjaku:

– Mjesto gdje se nalazi – jedinica lokalne samouprave,

– Katastarska općina,

– Broj z.k. uloška,

– Broj posjedovnog lista,

– Katastarska čestica (broj, kultura, površina),

– Sveukupna površina zajedničkog pašnjaka,

– Stvarno stanje katastarske kulture – što u naravi predstavlja (pašnjak, livada, sjenokoša i neplodno zemljište).

Članak 4.

Registar se vodi u elektroničkom obliku.

Članak 5.

Podaci iz Registra su javni.

Članak 6.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/13-01/125

Urbroj: 525-07/0365-14-5

Zagreb, 31. siječnja 2014.

Ministar

Tihomir Jakovina, v. r.

Pravilnik, NN 18/2014-353
## Dopuna Općih uvjeta ugovora o dopunskom zdravstvenom osiguranju

### NN 18/2014 (11.2.2014.), Dopuna Općih uvjeta ugovora o dopunskom zdravstvenom osiguranju

HRVATSKI ZAVOD ZA ZDRAVSTVENO OSIGURANJE

356

Na osnovi članka 295. Zakona o obveznim odnosima (»Narodne novine« broj 35/05. i 41/08.), članka 4. stavka 4. Pravila uspostavljanja i provođenja dopunskog zdravstvenog osiguranja (»Narodne novine« broj 91/13. i 136/13.) i članka 27. stavka 1. točke 2. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11., 18/13. i 1/14.) Upravno vijeće Hrvatskog zavoda za zdravstveno osiguranje na 55. izvanrednoj sjednici održanoj 4. veljače 2014. godine, donijelo je

DOPUNU

OPĆIH UVJETA UGOVORA O DOPUNSKOM ZDRAVSTVENOM OSIGURANJU

Članak 1.

U Općim uvjetima ugovora o dopunskom zdravstvenom osiguranju (»Narodne novine« broj 91/13. i 119/13.) u točki IV. iza stavka 5. dodaje se novi stavak 6. koji glasi:

»Ako e-ponuda ne sadrži sve propisane podatke, ugovor će se smatrati sklopljenim pod uvjetom da je osiguranik/ugovaratelj uplatio dospjelu premiju do početka osiguranja.«

Dosadašnji stavci 6., 7., 8. i 9. postaju stavci 7., 8., 9. i 10.

Članak 2.

Ovi Opći uvjeti objavljuju se u »Narodnim novinama« .

Klasa: 025-04/14-01/30

Urbroj: 338-01-01-14-1

Zagreb, 4. veljače 2014.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

Izmjene i dopune, NN 18/2014-356
## Odluka o izboru članice i prestanku mandata članice Odbora za vanjsku politiku Hrvatskoga sabora

### NN 19/2014 (12.2.2014.), Odluka o izboru članice i prestanku mandata članice Odbora za vanjsku politiku Hrvatskoga sabora

HRVATSKI SABOR

367

Na temelju članka 81. Ustava Republike Hrvatske i članka 46. i 68. Poslovnika Hrvatskoga sabora, Hrvatski sabor na sjednici 7. veljače 2014., donio je

ODLUKU

O IZBORU ČLANICE I PRESTANKU MANDATA ČLANICE ODBORA ZA VANJSKU POLITIKU HRVATSKOGA SABORA

I.

Za članicu Odbora za vanjsku politiku Hrvatskoga sabora bira se

JADRANKA KOSOR.

II.

Dana 1. srpnja 2013. dužnost članice Odbora za vanjsku politiku Hrvatskoga sabora prestala je obnašati RUŽA TOMAŠIĆ, zbog mirovanja zastupničkog mandata.

Klasa: 021-13/13-12/64

Zagreb, 7. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 19/2014-367
## Odluka o izboru članice i prestanku mandata članice Odbora za zdravstvo i socijalnu politiku Hrvatskoga sabora

### NN 19/2014 (12.2.2014.), Odluka o izboru članice i prestanku mandata članice Odbora za zdravstvo i socijalnu politiku Hrvatskoga sabora

HRVATSKI SABOR

368

Na temelju članka 81. Ustava Republike Hrvatske i članka 46. i 86. Poslovnika Hrvatskoga sabora, Hrvatski sabor na sjednici 7. veljače 2014., donio je

ODLUKU

O IZBORU ČLANICE I PRESTANKU MANDATA ČLANICE ODBORA ZA ZDRAVSTVO I SOCIJALNU POLITIKU HRVATSKOGA SABORA

I.

Za članicu Odbora za zdravstvo i socijalnu politiku Hrvatskoga sabora bira se

MARIJA ILIĆ.

II.

Dana 13. prosinca 2013. dužnost članice Odbora za zdravstvo i socijalnu politiku Hrvatskoga sabora prestala je obnašati VIŠNJA FORTUNA, zbog mirovanja zastupničkog mandata.

Klasa: 021-13/14-12/02

Zagreb, 7. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 19/2014-368
## Odluka o razrješenju člana i izboru članice Odbora za regionalni razvoj i fondove Europske unije Hrvatskoga sabora

### NN 19/2014 (12.2.2014.), Odluka o razrješenju člana i izboru članice Odbora za regionalni razvoj i fondove Europske unije Hrvatskoga sabora

HRVATSKI SABOR

369

Na temelju članka 81. Ustava Republike Hrvatske i članaka 46. i 102. Poslovnika Hrvatskoga sabora, Hrvatski sabor na sjednici 7. veljače 2014., donio je

ODLUKU

O RAZRJEŠENJU ČLANA I IZBORU ČLANICE ODBORA ZA REGIONALNI RAZVOJ I FONDOVE EUROPSKE UNIJE HRVATSKOGA SABORA

I.

Razrješuje se član Odbora za regionalni razvoj i fondove Europske unije Hrvatskoga sabora SILVANO HRELJA.

II.

Za članicu Odbora za regionalni razvoj i fondove Europske unije Hrvatskoga sabora bira se LJILJANA CVJETOVIĆ.

Klasa: 021-13/14-12/01

Zagreb, 7. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 19/2014-369
## Odluka o imenovanju člana i prestanku mandata člana Izaslanstva Hrvatskoga sabora u Parlamentarnoj skupštini Vijeća Europe

### NN 19/2014 (12.2.2014.), Odluka o imenovanju člana i prestanku mandata člana Izaslanstva Hrvatskoga sabora u Parlamentarnoj skupštini Vijeća Europe

HRVATSKI SABOR

370

Na temelju članka 81. Ustava Republike Hrvatske, Hrvatski sabor na sjednici 7. veljače 2014., donio je

ODLUKU

O IMENOVANJU ČLANA I PRESTANKU MANDATA ČLANA IZASLANSTVA HRVATSKOGA SABORA U PARLAMENTARNOJ SKUPŠTINI VIJEĆA EUROPE

I.

Za člana Izaslanstva Hrvatskoga sabora u Parlamentarnoj skupštini Vijeća Europe imenuje se GORDAN JANDROKOVIĆ.

II.

Dana 18. rujna 2013. dužnost člana Izaslanstva Hrvatskoga sabora u Parlamentarnoj skupštini Vijeća Europe prestao je obnašati BOŽIDAR KALMETA, zbog mirovanja zastupničkog mandata zastupnika.

Klasa: 021-13/14-04/02

Zagreb, 7. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 19/2014-370
## Odluka o imenovanju članova Odbora za europske poslove Hrvatskoga sabora

### NN 19/2014 (12.2.2014.), Odluka o imenovanju članova Odbora za europske poslove Hrvatskoga sabora

HRVATSKI SABOR

371

Na temelju članka 81. Ustava Republike Hrvatske i članka 57. i 66. Poslovnika Hrvatskoga sabora, Hrvatski sabor na sjednici 7. veljače 2014., donio je

ODLUKU

O IMENOVANJU ČLANOVA ODBORA ZA EUROPSKE POSLOVE HRVATSKOGA SABORA

U Odbor za europske poslove Hrvatskoga sabora imenuju se za članove:

iz reda javnih, znanstvenih i stručnih djelatnika

– dr. sc. GORAN BANDOV

– ANA GRUDEN

– ZLATKO KOMADINA

– dr. sc. VIŠNJA SAMARDŽIJA

– NIKOLINA KLAIĆ

– NATKO VLAHOVIĆ.

Klasa: 021-13/13-07/38

Zagreb, 7. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 19/2014-371
## Odluka o imenovanju članova Odbora za vanjsku politiku Hrvatskoga sabora

### NN 19/2014 (12.2.2014.), Odluka o imenovanju članova Odbora za vanjsku politiku Hrvatskoga sabora

HRVATSKI SABOR

372

Na temelju članka 81. Ustava Republike Hrvatske i članka 57. i 68. Poslovnika Hrvatskoga sabora, Hrvatski sabor na sjednici 7. veljače 2014., donio je

ODLUKU

O IMENOVANJU ČLANOVA ODBORA ZA VANJSKU POLITIKU HRVATSKOGA SABORA

U Odbor za vanjsku politiku Hrvatskoga sabora imenuju se za članove:

iz reda javnih, znanstvenih i stručnih djelatnika

– dr. sc. BRANKO CARATAN

– dr. sc. VESNA CRNIĆ-GROTIĆ

– dr. sc. IVICA MAŠTRUKO

– ZVONIMIR MAJIĆ

– dr. sc. TONČI TADIĆ

– dr. sc. MIŠO MUNIVRANA.

Klasa: 021-13/13-07/38

Zagreb, 7. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 19/2014-372
## Odluka o izmjeni Odluke o davanju suglasnosti Lučkoj upravi Rijeka za osnivanje Slobodne zone luke Rijeka

### NN 20/2014 (14.2.2014.), Odluka o izmjeni Odluke o davanju suglasnosti Lučkoj upravi Rijeka za osnivanje Slobodne zone luke Rijeka

VLADA REPUBLIKE HRVATSKE

378

Na temelju članaka 16. i 21. Zakona o slobodnim zonama (»Narodne novine«, br. 44/96, 78/99, 127/2000, 92/2005, 85/2008 i 148/2013), Vlada Republike Hrvatske je na sjednici održanoj 6. veljače 2014. godine donijela

ODLUKU

O IZMJENI ODLUKE O DAVANJU SUGLASNOSTI LUČKOJ UPRAVI RIJEKA ZA OSNIVANJE SLOBODNE ZONE LUKE RIJEKA

I.

U Odluci o davanju suglasnosti Lučkoj upravi Rijeka za osnivanje Slobodne zone luke Rijeka (»Narodne novine«, br. 63/97, 62/2002, 83/2003, 67/2009, 78/2013 i 90/2013), u točki II. stavku 1. u poglavlju pod nazivom Bazen Rijeka, podstavak 2. mijenja se i glasi:

»– područje kontejnerskog terminala »BRAJDICA« obuhvaća sljedeće:

a) katastarske čestice k.o. Sušak br.: 2890/1, 2890/2, 2890/3, 2945/1, 2945/2, 2945/3, 2950, 2959, 2960, 2961, 2962/1, 2962/2, 2962/3, 2962/4, 2962/6, 2962/10, 2962/25, 2962/26, 2962/27, 2962/28, 2962/29, 2962/30, 2962/31, 2962/32, 2964, 2965, 2983/3, 2983/4, 2983/7, 2996/66, 4377;

b) dio katastarskih čestica k.o. Sušak br.: 2996/2 i 2996/67, granice područja čini poligon točaka od 1. do 9., a koordinate točaka iskazane su u metrima u Gauss-Krugerovoj projekciji:

|  |  |  |
| --- | --- | --- |
| Br. točke | Y | X |
| 1. | 5457365.07 | 5019990.16 |
| 2. | 5457369.52 | 5020004.11 |
| 3. | 5457531.55 | 5019962.13 |
| 4. | 5457607.01 | 5019942.38 |
| 5. | 5457717.11 | 5019913.46 |
| 6. | 5457734.05 | 5019907.49 |
| 7. | 5457759.32 | 5019896.53 |
| 8. | 5457818.57 | 5019870.84 |
| 9. | 5457832.94 | 5019865.37 |

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/579

Urbroj: 50301-05/18-14-3

Zagreb, 6. veljače 2014.

Predsjednik

Zoran Milanović, v. r.

20 14.02.2014 Odluka o izmjeni Odluke o davanju suglasnosti Lučkoj upravi Rijeka za osnivanje Slobodne zone luke Rijeka

Odluka, NN 20/2014-378
## Rješenje o razrješenju članice Stalnog povjerenstva za provedbu integracije stranaca u hrvatsko društvo

### NN 20/2014 (14.2.2014.), Rješenje o razrješenju članice Stalnog povjerenstva za provedbu integracije stranaca u hrvatsko društvo

VLADA REPUBLIKE HRVATSKE

379

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke 5. stavka 2. poglavlja III. Migracijske politike Republike Hrvatske za razdoblje 2013. – 2015. godine (»Narodne novine«, broj 27/2013), Vlada Republike Hrvatske je na sjednici održanoj 6. veljače 2014. godine donijela

RJEŠENJE

O RAZRJEŠENJU ČLANICE STALNOG POVJERENSTVA ZA PROVEDBU INTEGRACIJE STRANACA U HRVATSKO DRUŠTVO

Razrješuje se TATJANA DALIĆ, pomoćnica ministra rada i mirovinskoga sustava, dužnosti članice Stalnog povjerenstva za provedbu integracije stranaca u hrvatsko društvo.

Klasa: 080-02/14-02/26

Urbroj: 5030115/1-14-02

Zagreb, 6. veljače 2014.

Predsjednik

Zoran Milanović, v. r.

Rješenje, NN 20/2014-379
## Rješenje o imenovanju dijela članova Stalnog povjerenstva za provedbu integracije stranaca u hrvatsko društvo

### NN 20/2014 (14.2.2014.), Rješenje o imenovanju dijela članova Stalnog povjerenstva za provedbu integracije stranaca u hrvatsko društvo

VLADA REPUBLIKE HRVATSKE

380

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke 5. stavka 2. poglavlja III. Migracijske politike Republike Hrvatske za razdoblje 2013. – 2015. godine (»Narodne novine«, broj 27/2013), Vlada Republike Hrvatske je na sjednici održanoj 6. veljače 2014. godine donijela

RJEŠENJE

O IMENOVANJU DIJELA ČLANOVA STALNOG POVJERENSTVA ZA PROVEDBU INTEGRACIJE STRANACA U HRVATSKO DRUŠTVO

Za članove Stalnog povjerenstva za provedbu integracije stranaca u hrvatsko društvo, imenuju se:

– VIKTORIJA RONČEVIĆ, predstavnica Ministarstva rada i mirovinskoga sustava

– dr. sc. IGOR VIDAČAK, ravnatelj Ureda za udruge.

Klasa: 080-02/14-01/34

Urbroj: 5030115/1-14-02

Zagreb, 6. veljače 2014.

Predsjednik

Zoran Milanović, v. r.

Rješenje, NN 20/2014-380
## Rješenje o imenovanju članova Povjerenstva za rješavanje o žalbama prema Zakonu o poljoprivrednom zemljištu

### NN 20/2014 (14.2.2014.), Rješenje o imenovanju članova Povjerenstva za rješavanje o žalbama prema Zakonu o poljoprivrednom zemljištu

VLADA REPUBLIKE HRVATSKE

381

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 60. stavaka 3. i 4. Zakona o poljoprivrednom zemljištu (»Narodne novine«, broj 39/2013), Vlada Republike Hrvatske je na sjednici održanoj 6. veljače 2014. godine donijela

RJEŠENJE

O IMENOVANJU ČLANOVA POVJERENSTVA ZA RJEŠAVANJE O ŽALBAMA PREMA ZAKONU O POLJOPRIVREDNOM ZEMLJIŠTU

Za članove Povjerenstva za rješavanje o žalbama prema Zakonu o poljoprivrednom zemljištu, imenuju se:

– mr. sc. ĐUKA MARIĆ

– ANTONIO ZORIĆ

– GORDON HALUŠKA.

Klasa: 080-02/14-01/130

Urbroj: 5030115/1-14-02

Zagreb, 6. veljače 2014.

Predsjednik

Zoran Milanović, v. r.

Rješenje, NN 20/2014-381
## Rješenje o razrješenju člana Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu

### NN 20/2014 (14.2.2014.), Rješenje o razrješenju člana Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu

VLADA REPUBLIKE HRVATSKE

382

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 5. stavka 1. Zakona o obeštećenju radnika profesionalno izloženih azbestu (»Narodne novine«, br. 79/2007 i 139/2010), Vlada Republike Hrvatske je na sjednici održanoj 6. veljače 2014. godine donijela

RJEŠENJE

O RAZRJEŠENJU ČLANA POVJERENSTVA ZA RJEŠAVANJE ODŠTETNIH ZAHTJEVA RADNIKA OBOLJELIH OD PROFESIONALNE BOLESTI ZBOG IZLOŽENOSTI AZBESTU

Razrješuje se NENAD LAMER, dr. med., dužnosti člana Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu, na koju je imenovan kao predstavnik ministarstva nadležnog za zdravstvo.

Klasa: 080-02/14-02/25

Urbroj: 5030115/1-14-03

Zagreb, 6. veljače 2014.

Predsjednik

Zoran Milanović, v. r.

Rješenje, NN 20/2014-382
## Rješenje o imenovanju članice Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu

### NN 20/2014 (14.2.2014.), Rješenje o imenovanju članice Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu

VLADA REPUBLIKE HRVATSKE

383

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 5. stavka 1. Zakona o obeštećenju radnika profesionalno izloženih azbestu (»Narodne novine«, br. 79/2007 i 139/2010), Vlada Republike Hrvatske je na sjednici održanoj 6. veljače 2014. godine donijela

RJEŠENJE

O IMENOVANJU ČLANICE POVJERENSTVA ZA RJEŠAVANJE ODŠTETNIH ZAHTJEVA RADNIKA OBOLJELIH OD PROFESIONALNE BOLESTI ZBOG IZLOŽENOSTI AZBESTU

Imenuje se BISERKA BASTIJANČIĆ-KOKIĆ, dr. med., članicom Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu, kao predstavnica ministarstva nadležnog za zdravstvo.

Klasa: 080-02/14-01/33

Urbroj: 5030115/1-14-02

Zagreb, 6. veljače 2014.

Predsjednik

Zoran Milanović, v. r.

Rješenje, NN 20/2014-383
## Izmjene i dopune Tarifnog sustava za proizvodnju električne energije iz obnovljivih izvora energije i kogeneracije

### NN 20/2014 (14.2.2014.), Izmjene i dopune Tarifnog sustava za proizvodnju električne energije iz obnovljivih izvora energije i kogeneracije

VLADA REPUBLIKE HRVATSKE

384

Na temelju članka 30. stavka 3. Zakona o energiji (»Narodne novine«, br. 120/2012 i 14/2014), Vlada Republike Hrvatske je na sjednici održanoj 13. veljače 2014. godine donijela

IZMJENE I DOPUNU

TARIFNOG SUSTAVA ZA PROIZVODNJU ELEKTRIČNE ENERGIJE IZ OBNOVLJIVIH IZVORA ENERGIJE I KOGENERACIJE

Članak 1.

U Tarifnom sustavu za proizvodnju električne energije iz obnovljivih izvora energije i kogeneracije (»Narodne novine«, br. 133/2013 i 151/2013), u članku 16. stavku 1. riječi: »šest mjeseci« zamjenjuju se riječima: »devet mjeseci«.

Članak 2.

U članku 29. dodaje se novi stavak 1. koji glasi:

»(1) Za nositelja projekta s kojima je ugovor o otkupu električne energije sklopljen sukladno odredbama Tarifnog sustava za proizvodnju električne energije iz obnovljivih izvora energije i kogeneracije (»Narodne novine«, br. 63/2012, 121/2012 i 144/2012), ne vrijede odredbe ovoga Tarifnog sustava.«.

U dosadašnjem stavku 1. koji postaje stavak 2. riječi: »Za nositelja projekta« zamjenjuju se riječima: »Iznimno od stavka 1. ovoga članka, za nositelja projekta«.

Iza stavka 2. dodaje se stavak 3. koji glasi:

»(3) Iznimno od stavka 1. ovoga članka, na nositelja projekta s kojim je ugovor o otkupu električne energije sklopljen, a za koji do dana stupanja na snagu ovoga Tarifnog sustava nije nastupio rok za dostavu bankarske garancije sukladno odredbama Tarifnog sustava za proizvodnju električne energije iz obnovljivih izvora energije i kogeneracije (»Narodne novine«, br. 63/2012, 121/2012 i 144/2012), primjenjuju se odredbe članka 16. stavka 1. ovoga Tarifnog sustava.«.

Dosadašnji stavak 2. postaje stavak 4.

Članak 3.

Ove Izmjene i dopuna Tarifnog sustava stupaju na snagu prvoga dana od dana objave u »Narodnim novinama«.

Klasa: 022-03/14-14/18

Urbroj: 50301-05/18-14-2

Zagreb, 13. veljače 2014.

Predsjednik

Zoran Milanović, v. r.

Izmjene i dopune, NN 20/2014-384
## Pravilnik za izvješćivanje o raspodjeli i iskorištenosti stranih dozvola

### NN 20/2014 (14.2.2014.), Pravilnik za izvješćivanje o raspodjeli i iskorištenosti stranih dozvola

MINISTARSTVO POMORSTVA, PROMETA I INFRASTRUKTURE

386

Na temelju članka 81. stavka 2. Zakona o prijevozu u cestovnom prometu (»Narodne novine«, 82/2013 ) ministar pomorstva, prometa i infrastrukture donosi

PRAVILNIK

ZA IZVJEŠĆIVANJE O RASPODJELI I ISKORIŠTENOSTI STRANIH DOZVOLA

Članak 1.

Ovim se Pravilnikom propisuje postupak, način i rokovi za izvješćivanje o raspodjeli i iskorištenosti stranih dozvola.

Članak 2.

(1) Hrvatska gospodarska komora i Hrvatska obrtnička komora (u daljnjem tekstu: komore) izrađuju mjesečno, polugodišnje i godišnje izvješće za prethodno razdoblje o raspodjeli i iskorištenosti stranih dozvola (u daljnjem tekstu: izvješće).

(2) Komore izrađuju izvješće po pojedinim državama i prijevoznicima.

(3) Izvješća iz stavka 1. ovoga članka komore dostavljaju Ministarstvu pomorstva prometa i infrastrukture.

Članak 3.

Obrazac izvješća iz članka 1. ovoga Pravilnika tiskan je uz ovaj Pravilnik i njegov je sastavni dio.

Članak 4.

Komore će dostavljati Ministarstvu pomorstva, prometa i infrastrukture mjesečno izvješće do 10. u mjesecu za prethodni mjesec, polugodišnje izvješće do 31. srpnja, a godišnje izvješće do 31. ožujka sljedeće godine.

Članak 5.

Stupanjem na snagu ovoga Pravilnika, prestaje važiti Pravilnik o postupku, načinu i rokovima dostave izvješća o raspodjeli i iskorištenosti stranih dozvola (»Narodne novine«, broj 122/2005).

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/14-02/11

Urbroj: 530-05-1-1-3-14-1

Zagreb, 6. veljače 2014.

Ministar

dr. sc. Siniša Hajdaš Dončić, v. r.

IZVJEŠĆE
o iskorištenim dozvolama za razdoblje

od \_\_\_\_\_ do \_\_\_\_\_\_\_

|  |  |  |  |  |  |  |  |
| --- | --- | --- | --- | --- | --- | --- | --- |
| Red. broj | Naziv prijevoznika | Broj licencije | Vrsta dozvole | Naziv države | Odobreni god. kontingent dozvola | Broj izdanih dozvola | Broj iskorištenih dozvola |
|  |  |  |  |  |  |  |  |

Potpis ovlaštene osobe

20 14.02.2014 Pravilnik za izvješćivanje o raspodjeli i iskorištenosti stranih dozvola

Pravilnik, NN 20/2014-386
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Pravilnik o visini naknade za stranu dozvolu i visini naknade za trošak postupka raspodjele strane dozvole

### NN 20/2014 (14.2.2014.), Pravilnik o visini naknade za stranu dozvolu i visini naknade za trošak postupka raspodjele strane dozvole

MINISTARSTVO POMORSTVA, PROMETA I INFRASTRUKTURE

388

Na temelju članka 82. stavka 2. Zakona o prijevozu u cestovnom prometu (»Narodne novine«, broj 82/2013), ministar pomorstva, prometa i infrastrukture donosi

PRAVILNIK

O VISINI NAKNADE ZA STRANU DOZVOLU I VISINI NAKNADE ZA TROŠAK POSTUPKA RASPODJELE STRANE DOZVOLE

Članak 1.

Ovim se Pravilnikom utvrđuje visina naknade za stranu dozvolu i visina naknade za trošak postupka raspodjele strane dozvole koju plaća prijevoznik.

Članak 2.

Naknada za korištenje CEMT dozvole koja vrijedi na teritoriju Republike Austrije, a ne vrijedi na teritoriju Republike Italije, iznosi 250,00 kn mjesečno.

Članak 3.

Naknada za korištenje CEMT dozvole koja vrijedi na teritoriju Republike Italije, a ne vrijedi na teritoriju Republike Austrije, iznosi 150,00 kn mjesečno.

Članak 4.

Naknada za korištenje CEMT dozvole koja ne vrijedi na teritoriju Republike Austrije niti na teritoriju Republike Italije iznosi 125,00 kn mjesečno.

Članak 5.

Naknada za korištenje dnevnika putovanja iznosi 100,00 kn, a uplata se obavlja jednokratno do ispunjenja dnevnika.

Članak 6.

Naknada za korištenje pojedinačne dozvole iznosi 5,00 kn.

Članak 7.

Naknada za trošak postupka raspodjele pojedinačne dozvole iznosi 5,00 kn.

Članak 8.

Danom stupanja na snagu ovoga Pravilnika prestaje važiti Odluka o visini naknade za stranu dozvolu i visinu naknade za trošak postupka raspodjele stranih dozvola, klasa: 011-01/11-02/18, urbroj: 530-07-11-01 od 8. ožujka 2011. godine.

Članak 9.

Ovaj Pravilnik stupa na snagu osmoga dana od dana objave »Narodnim novinama«.

Klasa: 011-01/14-02/12

Urbroj: 530-05-1-1-3-14-1

Zagreb, 7. veljače 2014.

Ministar

dr. sc. Siniša Hajdaš Dončić, v. r.

Pravilnik, NN 20/2014-388
## Pravilnik o izmjenama i dopunama Pravilniku o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone)

### NN 20/2014 (14.2.2014.), Pravilnik o izmjenama i dopunama Pravilniku o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone)

MINISTARSTVO POLJOPRIVREDE

389

Na temelju članka 9. stavka 1. točke 1., 2., 4., 5., 7., 8., 10. Zakona o morskom ribarstvu (»Narodne novine« broj 81/2013 i 14/2014) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O ULOVU, UZGOJU I PROMETU TUNE (Thunnus thynnus), IGLUNA (Xiphias gladius) I IGLANA (Tetrapturus belone)

Članak 1.

(1) U Pravilniku o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone) (»Narodne novine« br. 11/2014) u članku 4. stavku 17. riječi: »5. veljače 2014. godine« i u stavku 18. riječi: »4. veljače 2014. godine«, zamjenjuju se riječima: »14. veljače 2014. godine«.

Članak 2.

U članku 5. stavak 3. mijenja se i glasi:

»(3) Maksimalna godišnja izlovna kvota po pojedinoj grupi raspodijelit će se na odobreni broj grupa tako da izlovna kvota pojedine grupe ne smije prelaziti ni u kojem slučaju 30% ukupne godišnje izlovljene kvote za mreže tunolovke, a jedan ovlaštenik za uzgoj tuna upisan u Registar ICCAT-a smije imati najviše jednu grupu plovila bez obzira na broj uzgajališta. Ribolov plivaricom tunolovkom nije dozvoljen plovilom izvan ribolovne grupe u sklopu zajedničke ribolovne radnje iz stavka 2. ovog članka. Izlovna kvota pojedine ribolovne grupe namijenjena je isključivo za uzgoj, a jedna ribolovna grupa svoj ulov može isporučivati samo jednom ovlašteniku povlastice za uzgoj.«

Članak 3.

U članku 6. stavku 5. riječi: »članka 8.«, zamjenjuju se riječima: »članka 9.«

Članak 4.

U članku 10. stavak 4. mijenja se i glasi:

»(4) Broj ulovnih plovila koja smiju sudjelovati u ribolovu tune u 2014. godini po skupinama plovila sukladno kriterijima duljine preko svega je kako slijedi:

|  |  |  |
| --- | --- | --- |
| Kategorija plovila | ulovna mogućnost sukladno ICCAT-u (u tonama) | broj plovila u 2014. |
| plivaričari tunolovci preko 40 m | 70,66 | 0 |
| plivaričari tunolovci od 24 do 40 m | 49,78 | 6 |
| plivaričari tunolovci manji od 24 m | 33,68 | 2 |
| udičari | 5 | 12 |
| UKUPNO |  | 20 |

Članak 5.

Ovaj Pravilnik stupa na snagu dan nakon dana objave u »Narodnim novinama«.

Klasa: 324-01/14-01/09

Urbroj: 525-13/0323-14-6

Zagreb, 13. veljače 2014.

Ministar

Tihomir Jakovina, v. r.

20 14.02.2014 Pravilnik o izmjenama i dopunama Pravilniku o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone)

Pravilnik, NN 20/2014-389